केके उपाध्याय ने हिन्दुस्तान यूपी में बहुत समय दिया। बरेली, आगरा और मेरठ में तो वे काफी दिन रहे भी। इसी दौरान उन्होंने कई ऐसे लोगों को भर्ती कर लिया, जिनको काम-धाम तो आता नहीं था और अमर उजाला में हाशिए पर चले गए थे। उनकी जगह उनके जूनियर को इंजार्च बनाकर बैठा दिया गया था। ऐसे में ये लोग केके की शरण में आए। केके ने इन लोगों को इसलिए हिन्दुस्तान में ले लिया क्योंकि ये लोग उनकी जी-हूजूरी कर रहे थे। चुंकि ज्यादातर लोग अमर उजाला में थे, सो केके को उन्हें हिन्दुस्तान में लाने में ज्यादा दिक्कत भी नहीं हुई। आखिर जिस अखबार का प्रधान संपादक से लेकर हर कर्मचारी अमर उजाला का हो वहां यह काम क्या मुश्किल है। केके ने न सिर्फ ऐसे लोगों की हिन्दुस्तान में इंट्री कराई बल्कि पैसे और पद भी ज्यादा दिला दिया। जो लोग अमर उजाला में सब एडिटर थे, उन्हें सीनियर सब और जो लोग सीनियर सब थे उन्हेंं चीफ सब बना दिया। यानी लगभग सबको एक-एक पद बढ़ा कर दिया गया। इसी क्रम में उनका वेतन भी बढ़ गया।